CELEX: 62021TB0764
Language: el
Date: 2022-02-23 00:00:00
Title: Υπόθεση T-764/21 R: Διάταξη του Προέδρου του Γενικού Δικαστηρίου της 23ης Φεβρουαρίου 2022 — Atesos medical κ.λπ. κατά Επιτροπής [Ασφαλιστικά μέτρα – Iατροτεχνολογικά προϊόντα – Οδηγία 93/42/ΕΟΚ – Κανονισμός (ΕE) 2017/745 – Αίτηση αναστολής εκτελέσεως – Έλλειψη επείγοντος]

30.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/40
            
         
      Διάταξη του Προέδρου του Γενικού Δικαστηρίου της 23ης Φεβρουαρίου 2022 — Atesos medical κ.λπ. κατά Επιτροπής
      (Υπόθεση T-764/21 R)
      (Ασφαλιστικά μέτρα - Iατροτεχνολογικά προϊόντα - Οδηγία 93/42/ΕΟΚ - Κανονισμός (ΕE) 2017/745 - Αίτηση αναστολής εκτελέσεως - Έλλειψη επείγοντος)
      (2022/C 213/55)
      Γλώσσα διαδικασίας: η αγγλική
      
         Διάδικοι
      
      
         Αιτούσες: Atesos medical AG (Aarau, Ελβετία) και 7 λοιπές αιτούσες των οποίων τα ονόματα παρατίθενται στο παράρτημα της διατάξεως (εκπρόσωποι: M. Meulenbelt, B. Natens και I. Willemyns, δικηγόροι)
      
         Καθής: Ευρωπαϊκή Επιτροπή (εκπρόσωποι: E. Sanfrutos Cano, C. Hödlmayr και C. Vollrath)
      
         Αντικείμενο
      
      Αίτηση βάσει των άρθρων 278 και 279 ΣΛΕΕ με αίτημα την αναστολή εκτελέσεως της αδημοσίευτης αποφάσεως της Επιτροπής, με άγνωστη ημερομηνία εκδόσεως, που προβλέπει τη λήξη της περιόδου κατά την οποία η Schweizerische Vereinigung für Qualitäts- und Management Systeme ορίστηκε ως οργανισμός αξιολόγησης της πιστότητας ιατροτεχνολογικών προϊόντων δυνάμει της οδηγίας 93/42/ΕΟΚ του Συμβουλίου, της 14ης Ιουνίου 1993, περί των ιατροτεχνολογικών προϊόντων (ΕΕ 1993, L 169, σ. 1), και τη διαγραφή αυτής από τη βάση δεδομένων των κοινοποιημένων και διαπιστευμένων οργανισμών από 28ης Σεπτεμβρίου 2021.
      
         Διατακτικό
      
      Ο Πρόεδρος του Γενικού Δικαστηρίου διατάσσει:
      
                  1)
               
               
                  Απορρίπτει την αίτηση ασφαλιστικών μέτρων.
               
            
                  2)
               
               
                  Επιφυλάσσεται ως προς τα δικαστικά έξοδα.